Endama Komeleya Cinîyan a Rosa Narine 2020 de amebî tepiştene û dima ra serbest amebî veradayene û 11ê kanûna 2020î de cezaya 7 serran û 6 mengan amebî dayene.
Qeraro ke kirişîya Mehkemeya Îstînafî û bi sebebê ''cipersayîşê kêmî'' ame xeripnayene û qerarê newera hukmkerdişî ame dayene.
Roniştişo ke Narîne Gezgore tewrê ci nêbîye Mehkemeya Cezaya Giran a 9. ya Dîyarbekerî de ame kerdene. Avûkatê Gezgore Elife Tirenç Ulaş û Semra Balyan tewrê roniştişî bîyî.
Dozgerî tewrbîyayîşê eşkerayîyanê çapemenîye, endamîya Komeleya Cinîyan û Rosa, roportajî û îfadeyê şahîdê nimiteyî sey delîlê sûcî hesibnayî û Narine Gezgor sey ''endama rêxistine'' sûcdar kerd.
Avûkatan sûcî red kerdî û beraat waşt. Heyetê mehkeme bi îdîaya ''endamîya rêxistene'' cezaya 7 serran û 6 mengan daye Narine Gezgor.
